open-index/open-wikipedia-markdown huggingface dataset:
Déborah François

**Déborah François** (født 24. mai 1987) er en belgisk skuespiller.

Hun debuterte i filmen *[[Barnet (film)|Barnet]]* fra 2005, som vant Palme d'Or på Filmfestivalen i Cannes samme år. Året etter spilte hun i filmen *[[Et spill for piano]]*, mot den franske skuespilleren Catherine Frot.

## Filmografi

### Spillefilmer
* 2005: *[[Barnet (film)|Barnet]]* (originaltittel: *L'Enfant*)
* 2006: *[[Et spill for piano]]* (originaltittel: *La Tourneuse de pages*)
* 2006: *Les Fourmis rouges*
* 2007: *L'Été indien*
* 2008: *Les Femmes de l'ombre*; regi: Jean-Paul_Salomé – Gaëlle
* 2008: *Le Premier Jour du reste de ta vie*: regi Rémi Bezançon :–Fleur
* 2009: *London Nights* (*[[Unmade Beds]]*); regi: Alexis Dos Santos – Véra
* 2009: *Fais-moi plaisir !* regi: Emmanuel Mouret – Aneth
* 2009: *[[My Queen Karo]]*; regi: Dorothée Van Den Berghe – Dalia
* 2010: *[[Memories Corner]]*; regi: Audrey Fouché – Ada
* 2011: *[[Le Moine]]*; regi: Dominik Moll – Valerio / Mathilde
* 2011: *[[Les Tribulations d'une caissière]]*; regi: Pierre Rambaldi – Solweig
* 2012: *[[Populaire]]*; regi: Régis Roinsard – Rose Pamphyle
* 2014: *[[Un beau dimanche]]*; regi: Nicole Garcia : Emmanuelle Cambière
* 2014: *Maestro*; regi: Léa Fazer – Gloria
* 2016: *[[Ma famille t'adore déjà !]]*; regi: Jérôme Commandeur – Éva
* 2016: *[[Cézanne et moi]]*; regi: Danièle Thompson –: Hortense Fiquet
* 2016: *[[Fleur de tonnerre]]*; regi: Stéphanie Pillonca-Kervern – Hélène Jégado
* 2017: *[[Chacun sa vie]]*; regi: Claude Lelouch – Jessica
* 2017: *[[Loue-moi !]]*; regi: Coline Assous et Virginie Schwartz – Léa
* 2019: *[[Never Grow Old]]*; regi: Ivan Kavanagh – Audrey Tate
* 2019: *[[L'Autre Continent]]*; regi: Romain Cogitore – Maria
* 2019: *[[L'État sauvage]]*; regi: David Perrault – Justine
* 2020: *El practicante*; regi Carles Torras (for Netflix) – Vanessa

### TV-produksjoner

* 2007: *Dombais et fils*; regi: Laurent Jaoui – Florence Dombais
* 2008: *Ah, c'était ça la vie !*; regi: Franck Appréderis – Julie
* 2010: *Mes chères études*; regi: Emmanuelle Bercot – Laura
* 2013: *C'est pas de l'amour*; regi: Jérôme Cornuau – Laëtitia
* 2015: *J'ai épousé un inconnu*; regi: Serge Meynard : Emma
* 2017: *Manon 20 ans*; regi: Jean-Xavier de Lestrade – Jennifer Bressan
* 2021: *L'École de la vie*; regi: Elsa Bennett og Hippolyte Dard – Clémence
* 2021: *Les Héritières*; regi: Nolwenn Lemesle – Lebel
* 2021: *Sauver Lisa*; regi: Yann Samuell – Julie Bertho
* 2021: *Le Bruit des trousseaux*; regi: Philippe Claudel – Léa
* 2022: *Les Particules élémentaires*; regi: Antoine Garceau – Annabelle Wilkenning
* 2022: *L'Île prisonnière* (mini-serie); regi: Elsa Bennett og Hippolyte Dard – Chris
* 2022: *Capitaine Marleau*, episoden *Héros malgré lui*; regi: Josée Dayan – Julia Alberti

## Referanser


## Eksterne lenker
*
Battered

**Battered** er et norsk thrash metal-band, som ble dannet i 2004 av tidligere de Einherjer-medlemmene Frode Glesnes, Gerhard Storesund og Aksel Herløe.

Battered spilte inn demoen *...Beyond Recognition* og i 2005 kom Sigurd Olaisen med i bandet. Sammen spilte de inn det selvtitulerte albumet *[[Battered (album)|Battered]]* som ble gitt ut 27. februar 2006 i Norge, 13. mars 2006 i resten av Europa og 4. april 2006 i USA.

## Medlemmer
*Sigurd «Siggy» Olaisen – Vokalist (2005&ndash;)
*Frode Glesnes – Gitarist og vokalist
*Aksel Herløe – Gitarist
*Gerhard Storesund – Trommeslager
*Ole Moldesæther – Bassist

## Utgivelser

## Eksterne lenker
*
Adresse (andre betydninger)

**Adresse** har flere betydninger:

* Adresse (geografisk), en geografisk bestemt eiendom, som det kan sendes post til
* Adresse (IT og telekom)
** IP-adresse, et identifikasjonsnummer for en PC, skriver, scanner e.l., som er tilkoblet et nettverk, f.eks. Internett
** Internminne-adresse, et distinkt område i en PCs internminne
** Kapabilitetsbasert adressering
Paul Ottar Haga

**Paul-Ottar Haga** (født 1965) er en norsk skuespiller og regissør fra Verdal i Trøndelag.

Han har vært fast ansatt ved Det norske teatret i Oslo siden 1990, men har også hatt roller andre steder. Sitt gjennombrudd fikk han som Peer i NRK Dramas filmatisering av *[[Peer Gynt]]* i 1993. 

Han er født på gården Lyng Søndre Østre ved Stiklestad og yngre bror av Arnulf Haga , Gjermund Haga og Erlend Haga. Han er gift med Evy Kasseth Røsten.

## Roller (utvalg)

### På teaterscenen

*1998/2001: *[[Bør Børson Jr.]]* (Det norske teatret 2001 og Trøndelag Teater 1998) – Bør Børson Jr.
* 2000/2006: *[[Den fjerde nattevakt]]* (Riksteatret 2000, Egypt 2006) – Benj. Sigismund 
* 2006: Javert i *[[Les Misérables]]*  – Trøndelag Teater 2006
* 2005: *[[Peer Gynt]]* (Det norske teatret 2005, Giza) – Knappestøperen
* 2008: *[[Which Witch]]* (Det Norske Teatret) – Daniel

### Friluftsspel

* 1973–?: *[[Spelet om Heilag Olav]]* (friluftsspel, Stiklestad, Verdal) – flere roller, fra 1973 og framover
* 2010: *Den siste viking* av Johan Bojer 2010 (friluftsspel, Stadsbygd) – Kristaver Myran
* 2012–2017: *[[Elden]]* (friluftsspel på Røros) – Theodorus Bergmann, general Armfeldt og general De la Barre 

### Film og TV
* 1993: *[[Peer Gynt]]* (TV-oppsetning, NRK) – Peer Gynt
* 1999: *[[Jul i Blåfjell]]* (TV-serie, NRK) – Blåfar
* 1999: *[[Jul i Blåfjell]]* (TV-serie, NRK) – Blåfar
* 2002: *[[Jul på Månetoppen]]* (TV-serie, NRK) – Blåfar
* 2002: *[[Jul på Månetoppen]]* (TV-serie, NRK) – Blåfar
* 2005: *[[Hos Martin]]* (TV-serie, TV2) – Terje
* 2008: *[[Kurt blir grusom]]* (animasjonsfilm), Nordisk Film – politimann (stemme)
* 2010: *[[Bronsebukkene]]* – sjamanen
* 2010: *[[Pagten|Pakten]]* (TV-serie) – Poul (stemme)
* 2012: *[[Julekongen]]* (TV-serie) – ridder Morild
* 2012: *[[Lilyhammer]]* (TV-serie) – jordmor Svein
* 2014: ** – Tettipappus (stemme)
* 2019: *[[Helt perfekt]]* – seg selv
* 2022: *[[Alle hater Johan]]* – Stor-Johan

## Referanser




## Eksterne lenker
*
Myrkgrav

**Myrkgrav** er et norsk folk metal-band. Bandet ble stiftet av Lars Jensen i Åsa i begynnelsen av 2003. Den lyriske tematikken baserer seg på det tradisjonelle bondesamfunnets folklore fra områdene Åsa, Sørkedalen, Lommedalen og Hole, fra rundt 1600 til slutten av 1800-tallet. Bandet definerer sin egen sjanger som bygdemetal og/eller folk metal.

Myrkgrav gav ut sin første demo i 2004 under navnet *Fra fjellheimen kaller …* Demoen ble sendt ut til flere plateselskaper, og Det Germanske Folket tilbød seg å gi ut demoen. Lars Jensen bestemte seg istedenfor å skrive og gi ut helt nytt materiale som en fullengder.

Debutalbumet, *Trollskau, skrømt og kølabrenning*, var ferdig sommeren 2006 og ble gitt ut 27. oktober samme år. På det tyske nettstedet metal.de ble albumet omtalt som en «sann perle innen hedensk tonekunst».

Tidlig i 2013 kom den selvfinansierte digitale EP-en *Sjuguttmyra* ut, som består delvis av nytt materiale og nyinnspilte eldre låter. Myrkgrav har offentliggjort et nytt album som i lengre tid har vært i produksjon, hvilket har fått tittelen *Forteljinger frå Finnefjerdingen*. Finnefjerdingen er det (på folkemunne) gamle navnet på Lars Jensens hjembygd, Åsa.

## Medlemmer
### Faste medlemmer
* Lars Jensen – Vokal, gitar, keyboard og programmering

### Gjestemusikere
* Bernt Fjellestad – Vokal på *Sjuguttmyra* og *Forteljinger frå Finnefjerdingen* 
* Erlend Antonsen – Bassgitar
* Olav Luksengård Mjelva – Hardingfele
* Espen Hammer – Bassgitar på *Trollskau, Skrømt og Kølabrenning*
* Benita Eriksdatter – Vokal på «Gygra og St. Olav»
* Sindre Nedland – Vokal på *Trollskau, Skrømt og Kølabrenning*

## Utgivelser

## Referanser




## Eksterne lenker
* 
*
Barnet (film)

***Barnet*** (fransk: *L'Enfant*) er en belgisk dramafilm fra 2005, regissert, skrevet og produsert av brødrene Jean-Pierre og Luc Dardenne. 

Filmen vant Gullpalmen under Filmfestivalen i Cannes.

## Handling
Bruno, 20 år gammel, og Sonia, 18 år gammel, overlever på velferdsytelser og fortjenester fra Brunos forbrytelser. Sonia blir gravid. Når Sonia er bortreist, selger Bruno babyen på en svartebørs for å tjene penger. 

Han forteller Sonia hva han har gjort, og mener at de ganske enkelt kan lage en ny baby senere. Men Sonia blir syk og besvimer. Stilt overfor Sonias sjokk, og føler anger for sin feil, forsøker Bruno å kjøpe barnet deres tilbake.

## Medvirkende
* Jérémie Renier &ndash; Bruno
* Déborah François &ndash; Sonia
* Jérémie Segard &ndash; Steve
* Fabrizio Rongione
* Olivier Gourmet

## Referanser


## Eksterne lenker
* 
*
Hallbjørn Rønning

**Hallbjørn Rønning** (1950–2023) var en norsk skuespiller. Han var utdannet fra Rogaland Teaters Elevskole og var ansatt ved Trøndelag Teater.

Han gjestet også Hålogaland Teater og leste inn utallige lydbøker. Han ble knyttet til Trøndelag Teater i 1975. I 1979 deltok han på etableringen av Nordland Teater i Mo i Rana. Dette var et allmøtestyrt regionteater. Regionteatrene i Norge var en del av den politiserte teaterebevegelsen, som Hålogaland Teater sto i spissen for fra begynnelsen av 1970-årene.

Rønning turnerte i Nord-Norge med *Historien om en soldat* som han også gjorde med musikere fra symfoniorkestret i Trondheim i flere anledninger. Han samarbeidet med Travellin Strawberries i musikalene *[[Forever Plaid]]* og *[[Comedian Harmonists]]*. Filmdebuten hans var i  med *[[Kimen]]*, og han medvirket utover det i de to kortfilmene *I himmelen som på jorden* () og *Dårlig kjemi* ().

I tillegg til å være skuespiller gjorde han flere regioppgaver, blant annet *Hungersmarsjen 1813* i Meråker, *Fest borti svingen* med NÅ-KOR på Løkken, revy med Skaun Artikailleri. Han ble tildelt lydbokinnleserprisen i 2002. Rønning var gift med skuespilleren Wenche Strømdahl.

## Noen roller
* *Takoradi – en Sjømanns historie* av Torvald Sund (monolog) – 2006, regi: Rita Abrahamsen
* *Trekkspillkrigen* av Hans Rotmo – 2002
* *Bønder i solnedgang* av Hans Rotmo – 2000
* *Taube*, en kabaret med tekster av Evert Taube, ved Bentein Baardson og Bodil Kvamme – 2007, regi: Bentein Baardson
* *Kristin Lavransdatter* etter Sigrid Undsets roman i rollen som Lavrans – 2005, regi: Bentein Baardson
* *Molly Sweeney* av Brian Friel – 1997, egen regi
I 2008 turnerte han til Antwerpen, Rotterdam og Hamburg med sjømannsfortellingen *Takoradi*.

## Teater
* Rogaland Teater (1970–75)
* Trøndelag Teater (1975–79, 1981–86 og fra 1988 til 2021)
* Nordland Teater (1979–81)
* Hålogaland Teater (1986–88)

## Referanser


## Eksterne lenker
*
Clawfinger

**Clawfinger** er et rapcore-band som ble stiftet i 1989 i Sverige.  

Norske Bård Torstensen og Erlend Ottem fra Arendal reiste på slutten av 1980-tallet til Sverige for å arbeide på Rosegrove sykehus i Stockholm. Der traff de Zak Tell og Jocke Skog, som også arbeidet der. Nordmennene hadde begge spilt i rockebandet Theo, mens svenskene var opptatt av rapping og hiphop. Sammen startet de Clawfinger, og bandet var blant de første bandene til å slutte seg til rapcore.  Bandet har ofte fokusert på politiske og anti-rasistiske budskap. Musikalsk er de kjent for å ha melodiøse, men samtidig brutale, sanger. 

__TOC__

Da Clawfingers første single, «Nigger», ble utgitt i 1993, fikk bandet mye negativ oppmerksomhet for sangens tittel, fordi den ofte ble tolket som rasistisk selv om det motsatte var tilfelle. Clawfinger fikk nå masse ekstra oppmerksomhet, spesielt i Europa, og som en følge av hvor store de ble, fikk de åpne for kjente band som Anthrax og Alice in Chains.

Clawfinger vant i 2008 publikumsprisen *Golden Spinning Top*, etter sin opptreden på den polske festivalen Przystanek Woodstock. De ble spesielt invitert tilbake i 2009, da hadde festivalen 400&nbsp;000 besøkende, hvor 100&nbsp;000 så Clawfinger spille.

## Medlemmer
;Dagens medlemmer
* Zak Tell – vokalist, Sverige
* Jocke Skog – keyboardist og vokal, Sverige
* Bård Torstensen – gitarist, Norge

;Konsertmusikere
* Henka Johansson – trommeslager, Sverige
* André Skaug – bassist, Norge

;Tidligere medlemmer
* Erlend Ottem – gitarist, Norge 
* Ottar Vigerstøl – trommeslager, Norge (konsertmusiker)
* Morten Skaug – trommeslager, Norge (konsertmusiker)

## Utgivelser
### Album

## Referanser


## Eksterne lenker
* 
* 
*
Geir Kvarme

**Geir Sundberg Kvarme** (født 1963) er en norsk skuespiller.

Han er utdannet ved Statens Teaterhøgskole. Han har vært tilknyttet ensemblet ved Nationaltheatret, Riksteateret, Den Nationale Scene og Oslo Nye Teater, og har fra 2017 vært fast ansatt ved Det Norske Teater.

Han er blant annet kjent for sine roller i *[[Fredrikssons fabrikk]]* og andre dramaproduksjoner i NRK, mens barn husker ham godt som postmann «Kåre» i *[[Jul i Blåfjell]]* fra 1999.

## Noen roller
* *[[Peer Gynt]]* – Det Norske Teatret 2018
* *[[Hamlet]]* som Polonius – Det Norske Teatret 2015
* *[[Tonje Glimmerdal]]* – Det Norske Teatret 2015 
* *Oliver!* – Oslo Nye teater 2013
* *[[Les Misérables]]* – Oslo Nye Teater 2009
* *[[Jungelboka]]* som Baloo – Det Norske Teatret 2008
* *[[Hotel Cæsar]]* som Jonas Lund Henriksen – TV2 2007
* *[[Nøtteknekkeren]]* – Oslo Nye Teater 2007
* *[[Manndomsprøven]]* – Oslo Nye Teater 2006
* *[[Olsenbanden jr. på Cirkus]]* – Oslo Nye Teater 2005
* *[[Apelsinene på Fagerborg]]* – Oslo Nye Centralteater 2004
* *[[Fox Grønland]]* som Finn Bøe – TV2 2003
* *[[Den gjerrige]]* av Molière – Oslo Nye Teater 2000
* *Cabin Fever* som Per Arne – 2000
* *[[Nr. 13]]* som Roger – NRK 1998-1999, 2001
* *[[Jul i Blåfjell]]* som Kåre Eyolf Olsen Jr. – NRK 1999
* *[[Offshore (TV-serie)|Offshore]]* som Svein Amundsen – NRK 1996–1999
* *[[Fredrikssons fabrikk – The movie]]* som Tommy – 1994
* *[[Det perfekte mord]]* som Ola – 1992
* *[[Fredrikssons fabrikk]]* som Tommy – NRK 1990–1993
* *Affæren Anders Jahre* som Statsautorisert revisor Bjørn Sti – NRK 1991
* *[[Døden på Oslo S (film)|Døden på Oslo S]]* som Lie – 1990

## Politisk engasjement
Kvarme var valgt inn i Oslo bystyre i perioden 2015–2019, som representant for Høyre. Han satt i bystyrets kultur- og utdanningskomité.

I perioden 2021–2025 er han Høyres 7. vararepresentant til Stortinget fra Oslo.

Kvarme meldte seg ut av Høyre sent i 2024, som følge av budsjettinnsparingene ved Oslo Nye Teater.

Kvarme har deltatt med kronikker og debattinnlegg i samfunnsdebatten knyttet til både kultur, bioteknologi og familiepolitikk.

## Referanser


## Eksterne lenker
*
I’m from Barcelona

**I'm From Barcelona** er et indiepop-band fra Jönköping i Sverige, best kjent for sine 29 medlemmer. Emanuel Lundgren er grunnlegger av bandet, sangskriver og hovedvokalist, mens de andre mens de andre spiller og synger backup-vokal.

I 2006 ga bandet ut EP-en *Don't Give Up on Your Dreams, Buddy!* og albumet *Let Me Introduce My Friends* som begge ble godt mottatt av kritikerne.

## Medlemmer
*Emanuel Lundgren (grunnlegger)
*Frida Öhnell
*Cornelia Norgren
*Philip Erixon
*Micke Larsson
*Johan Mårtensson
*Anna Fröderberg
*Johan Aineland
*Martin Alfredsson
*Erik Ottosson
*Tina Gardestrand
*David Ljung
*Christofer Olofsson
*Daniel Lindlöf
*Mattias Johansson
*Tobias Granstrand
*Emma Öhnell
*Mathias Alrikson
*Jonas Tjäder
*David Ottosson
*Olof Gardestrand
*Marcus Carlholt
*Julie Witwicki Carlsson
*Rikard Ljung
*Henrik Olofsson
*Jacob Sollenberg
*Fredrik Karp
*Johan Viking

## Diskografi
### Album
**[[Let Me Introduce My Friends]]* – Dolores Recordings (26. april 2006)
**[[Who Killed Harry Houdini?]]* – (2008)

### EP-er og singler
**[[Sing!!]]* – 98B (August 2005)
**[[Don't Give Up on Your Dreams, Buddy!]]* – Dolores Recordings (15. februar 2006)
**[[Collection of Stamps]]* CD-singel – EMI (2006)

## Musikkvideoer
**Collection of Stamps*  By Daniel Eskils & Johan Junker - Stream den
**We're From Barcelona*  By Andreas Nilsson & Rasmus Hägg - Stream den

## Eksterne lenker
* 
* 
* 
*  Pitchforks anmeldelse av ''Let Me Introduce My Friends''
Fildeling

**Fildeling** (IT) er deling av datafiler. Det deles ofte opp i to kategorier, lovlig fildeling og ulovlig fildeling.

## Internett
Som Internettjeneste viser fildeling til ordninger som lar en bruker eksponere filer på egen harddisk til søk og nedlasting fra andre Internettbrukere. Fildelingstjenester organiseres rundt bestemte nettsteder, og innebærer gjerne at man laster ned en spesiell klient (programvare) for både å søke hos andre, og avgrense sin egen eksponering. Eksempler på populære fildelingsprogrammer er LimeWire, Kazaa og μTorrent.

Den første av mange fildelingstjenester som oppnådde stor popularitet, var Napster i 1999. Da det ble avdekket at mange av filene som sirkulerte i Napster-systemet var kopiert uten opphavsrettshjemmel, fikk musikkbransjen stanset Napster 2001. Innholdsleverandørene (primært musikk- og filmbransjen) er opptatt av å kombinere fildeling med rettighetskontroll.

## Nettverk
En protokoll for fildeling gjør det mulig for klienter i et nettverk å lagre og å laste ned filer fra en server (tjener). Denne protokollen er spesielt avhengig av transportprotokollen i nettverket.

## Lovlighet
Fildeling kan defineres innen to områder, lovlig og ulovlig. Den lovlige fildelingen er for eksempel (gratis) Linux-distroer mens den ulovlige fildelingen kan være en film som er beskyttet av opphavsrett. Materiale som er beskyttet av opphavsrett kan man dele med nærmeste familie eller nærmeste venner såfremt eksemplaret skjer på grunnlag av lovlig gjengivelse av verket.

## Referanser


## Eksterne lenker
* Dagbladet om fildeling
* p2pnett.no – nyheter om fildeling
* Urospredere.no – Norsk dokumentar om fildeling
Sosialpornografi

**Sosialpornografi** er en betegnelse på en type journalistikk der personer utleveres på en intim måte, især forhold eller skjebner av privat eller tragisk karakter, som en form for underholdning for at publikum skal få tilfredsstilt en kikkermentalitet. Sosialpornografi har gjerne ingen annen verdi enn ren underholdning, og kan være et eksempel på invasjon av privatlivets fred. Betegnelsen brukes særlig når dette inkluderer personer som i mindre grad enn andre er i stand til å ivareta egne interesser og forstå konsekvensene av å stille opp på den måten for pressen, f.eks. ressurssvake eller barn.

Det kan være kontroversielt hvor grensen går for hva som er sosialpornografi og hva samfunnets borgere har krav på å bli informert om (dvs. har nyhetsverdi). For eksempel kan en nyhetsdekning gå over til å bli sosialpornografi avhengig av detaljene mediene velger å offentliggjøre eller sette fokus på. Det har for eksempel blitt påstått at medienes dekning av terrorsaker til tider er av sosialpornografisk karakter, og kan gi en overdreven frykt for terror.

Enkelte reality-TV-programmer betegnes av noen som sosialpornografi, for eksempel Big Brother og Ex on the Beach.

Psykologer har uttalt at enkelte «hjelpe-tv»-programmer grenser til sosialpornografi. Eksempler på slike programmer som kan befinne seg i gråsonen er programmer hvor deltakerne for eksempel har samlemani, pinlige sykdommer eller økonomiske problemer.

**Fattigdomspornografi** er et lignende begrep som går ut på at fattige mennesker fremstilles på en objektiviserende måte, ofte for at en annen person skal kunne fremstille seg selv som en god og gavmild person, eller for å fremkalle giverlyst hos publikum. Et eksempel på fattigdomspornografi kan være utvekslingsstudenter eller kjendiser som poserer på bilder med barn i fattige land. Fattigdomspornografi har blitt kritisert for å opprettholde rasistiske fordommer.

## Se også
* Godhetsposering

## Referanser


## Eksterne lenker
* Sosialpolitikk eller sosialpornografi? En analyse av sosialpolitiske reportasjer i pressen  (1984) av Roel Puijk, Helge Østbye og Else Øyen, Universitetsforlaget. (Engelsk tittel: Social Policy or Social Pornography?)
Jérémie Renier

**Jérémie Renier** (født 1981) er en belgisk skuespiller.

## Filmografi (utvalg)
* 2001 – *[[Ulvenes klan]]*
* 2005 – *[[Barnet (film)|Barnet]]*
* 2007 – *[[Om forlatelse]]*
* 2008 – *[[Undercover i Brügge]]*
* 2010 – *[[Frustrert fransk frue]]*
* 2011 – *[[Gutten med sykkelen]]*
* 2014 – *[[Saint Laurent (film)|Saint Laurent]]*
* 2017 – *[[Dobbelt begjær]]*

## Referanser


## Eksterne lenker
* 
*
Petticoat Lane

**Petticoat Lane** er et uoffisielt navn på **Middlesex Street** i det østlige sentrale London, i det strøket som kalles Spitalfields. Middlesex Street går fra Aldgate undergrunnsstasjon nordvestover til Bishopsgate, og danner på det meste av denne strekningen grense mellom bydelene City of London og Tower Hamlets.

Det gamle navnet på denne gata rett utafor Londons bymur var Hog Lane. På 1600-tallet var den – ifølge London-kronikøren John Stow – omgitt av hekker og almetrær. Tilnavnet Petticoat Lane fikk gata etter underskjørtene (Petticoats) som var å få kjøpt hos silkeveverne som hadde slått seg ned her.

I 1830 bestemte myndighetene at gata ikke kunne ha navn etter undertøy, og døpte den Middlesex Street, i og med at den var grense mellom City og det som den gang var grevskapet Middlesex. Petticoat Lane har vært dominert av skiftende grupper av innvandrere – jøder på 1800-tallet og asiater på 1900-tallet – mens tekstiltradisjonene har vært holdt ved like. Petticoat Lane Market var en gang et betydningsfullt gatemarked for omsetning av klær og tekstiler. Petticoat Lane Market består den dag i dag, men selv om det fortsatt er godt besøkt, omsettes det i dag stort sett billige, masseproduserte klær og juggel.
Computas

**Computas AS** er et norsk IT-konsulentselskap som ble dannet av ansatte i dataavdelingen i Det Norske Veritas i 1985 under navnet Computas Expert Systems AS. Selskapet leverer tjenester og løsninger innen arbeidsprosesser og samhandling til private og offentlige kunder.

Selskapet er fulleid av de ansatte gjennom Computas Holding AS. Administrerende direktør er Trond Eilertsen.

## Referanser


## Eksterne lenker
* Computas AS
Road Movie

**Road Movie** er en type spillefilm hvor hovedpersonene er på reise gjennom hele eller store deler av filmen. 

Trendsetterne innen denne sjangeren er filmene *[[Bonnie and Clyde (film)|Bonnie and Clyde]]* og *[[Easy Rider]]* fra 1967. Andre eksempler er de senere spillefilmene *[[Thelma & Louise]]*, *[[Og mora di også]]*, *[[Wild at Heart]]*, *[[Natural Born Killers]]* og *[[Rain Man]]* som forteller om personer på reise. 

Sjangeren har sine røtter i klassiske verker som Homers *[[Odysseen]]* og Joseph Conrads *[[Mørkets hjerte]]*.
Elle melle

**elle melle** er et norsk popband startet i Stavanger i 1994. Gruppa fikk Prøysenprisen i 2000, og låta «Om du har sagt farvel» ble nominert til Edvardprisen. Bandet har gitt ut åtte album per 2023.  

elle melle vant Norsktoppen en rekke  ganger  i 1998 og 2002 og flere av låtene har blitt A-listet i NRK-radio. «Himmelhøge sti» fra 2016 (av Odd Erik Ognedal og Ingvar Hovland, med Øystein Greni som produsent), er blitt en av de mest brukte sangene i norske gravferder. 

I oktober 2019 utga elle melle albumet *[[Røvar]]*, som ble spilt inn i ABC-studio i Etne med Thom Hell som produsent. I 2021 slapp bandet singelen julelåten «Julen e snart forbi» og i 2022 albumet "Californian mornin´" med 11 låter fra elle melle-katalogen oversatt til engelsk. Herfra ble sangen "California in the mornin´" listet på New Music Friday Norway av Spotify. Videre ga elle melle ut singelen "Du e det perlaste for meg" i februar 2023. Denne ble også listet på NMFN av Spotify.   

## Medlemmer
*Odd Erik Ognedal (vokal/piano)
*Svein Olav Hyttebakk (gitar/kor)
*Jon Konrad Strøm (keyboard/sax/perc/kor) 
**Tekstforfattere**
*Ingvar Hovland
*Pål Frøiland
*Hanne Sørvaag
*Marit Røkeberg
### Tidligere medlemmer
*Simen Ytre-Arne (bass)   
*Kurt Lisø (trommer)   
*Ole Alexander Mæland (vokal), (2013–2017)
*Simen Fjeld (bass)   
*Per Zanussi (bass)   
*Henning Seldal (trommer)

## Diskografi
### Album
*1996: *[[Ut i år]]*, Kirkelig Kulturverksted
*1998: *[[Verden i verden]]*, Kirkelig Kulturverksted
*2000: *[[Knuste speil]]*, Tylden & Co.
*2002: *[[Frokost på kafé]]*, Tylden & Co.
*2013: *[[Hjem te deg]]*, Grammofon
*2016: *[[Hjerta lære aldri]]*, elle melle music
*2019: *[[Røvar]]*, elle melle music
*2022: *[[Californian mornin´]]* , elle melle music
### Singler
*2015: «Stedet», elle melle music
*2016: «Himmelhøge sti», elle melle music
*2016: «Ser du då at eg e din», elle melle music
*2018: «Anneli», elle melle music
*2018: «Når dagen gryr», elle melle music
*2019: «En sum av øyeblikk», elle melle music
*2019: «Snev av tid», elle melle music
*2021: «Pathway in the Sky», elle melle music
*2021: "Julen E Snart Forbi", elle melle music
*2023: "Du e det perlaste for meg", elle melle music

## Referanser


## Eksterne lenker
* 
* 
*
FC Carl Zeiss Jena

**FC Carl Zeiss Jena** er en tysk fotballklubb fra byen Jena som spiller i Regionalliga Nordost. Dette er det fjerde nivået i tysk herrefotball. 

Fotballaget spilte i 2. Bundesliga fra 2006 til 2008, da klubben rykket ned til den nyopprettede Regionalliga. 

## Meritter
* DDR-mester: 1963, 1968, 1970
* Visemester: 1958, 1965, 1966, 1969, 1971, 1973, 1974, 1975, 1981
* FDGB-Cup vinner: 1960, 1972, 1978, 1980
* FDGB-Cup tapende finalist: 1965, 1968, 1988
* Europacup (cupvinners cup) tapende finalist: 1981

## Plasseringer

## Eksterne lenker
Offisiell hjemmeside
Norges Othelloforbund

**Norges Othelloforbund** (**NOF**) er en ikke-kommersiell organisasjon for Othello, stiftet 24. september 1988.

Forbundets formål er:
* Å fungere som hovedorganisasjon for Othellospillere og Othelloklubber i Norge
* Å utbre kjennskap til Othello i Norge
* Å øke interessen for Othello som sport
 
Norges Othelloforbund arrangerer om lag 10 turneringer årlig. Disse er åpne for alle. I tillegg er NOF årlig representert i Nordisk mesterskap, EM og VM.

NOF er også medlem og medstifter av Norsk Tankesportforbund. 

Beste internasjonale plasseringer:
* Thomas Heiberg, nr 2 i VM 1977
* Jan Kristian Haugland, nr 4 i VM 1999
* Johan Dovland, nordisk mester 2006
* Martin Ødegård, nordisk mester 2007

## Eksterne lenker
* Norges Othelloforbund
The Highway

**The Highway** er ei gate i bydelen Tower Hamlets i østlige sentrale London. Gata begynner rett øst for Tower of London og går østover til Limehouse, og utgjør dermed nordgrense for det området langs Themsen som kalles Wapping. Fram til 1937 het gata *Ratcliff Highway*.

Highway er en gammel veg; allerede i romertida var den en veg som førte østover fra den befesta byen. Midt på 1500-tallet ble den beskrevet som en veg med «lange rekker av alm og andre trær», men da John Stow skrev sin *Survey of London* i 1598, var den blitt til «en skitten gate med rekker av småhus».

Etter hvert som sjøfarten vokste og London utvikla seg til å bli en av verdens største havnebyer, ble Ratcliff Highway oversvømt av sjøfolk på landlov og alle lovlige og ulovlige virksomheter som betjener sjøfolk i havnekvarterene. I 1811 fikk Ratcliff Highway bekrefta sin status som et senter for menneskelig forfall ved de såkalte Ratcliff Highway-drapene. I 1837 beskriver Charles Dickens i *Sketches by Boz* Ratcliff Highway som «et reservoar av skitt, drukkenskap og horer».

For å bli kvitt det sterkt belasta navnet Ratcliff Highway omdøpte myndighetene på slutten av 1800-tallet gata til *St George Street*. I 1937 fikk gata rett og slett navnet The Highway. Utover på 1900-tallet ble det gjort spredte forsøk på byfornyelse, men den største slumsaneringa sto tyske bomber for under andre verdenskrig.

I seinere år har Wapping og Highway blitt gjenstand for mer storstilte byfornelsesprosjekter, med Rupert Murdochs avishus News International som det mest synlige resultatet langs Highway.
Frittstående

**Frittstående** er en turnøvelse som utføres ved hjelp av kun kroppen. Blant de vanligste øvelseselementene er å stå på hendene/hodet, slå hjul/stiften og utføre saltoer av ulike vanskelighetsgrader. Kvinner bruker musikk til frittstående. Gulvet er 12x12 meter.

Frittstående er også egen gren innenfor troppsturn. Der utføres øvelsen av hele laget samtidig, vanligvis seks til tolv utøvere.
Maukdal

**Maukdal** er en gård og et sted med randbebyggelse langs fylkesvei 854 mellom Rundhaug og Olsborg i Målselv kommune.

## Gården Maukdal
Maukdal er gårdsnavn for gårdsnummer 31 i Målselv kommune. Stedet ligger sørvendt under lia mot Maukfjellet og jordene og nessene strekker seg ut mot Målselvas meanderløp. Som navnet tilsier er Maukdal dalen under Mauken. Høyden ved Maukdal fremheves med sine fine utkikkspunkter over Målselvdalen og fjellene. Alapen mot øst, Istindan i sør og Hjerttind mot vest. 

Området er også ofte kalt Gunnarheimen etter den første som ryddet seg grunn her. 

## Referanser
Dennis Hopper

**Dennis Lee Hopper** (1936–2010) var en amerikansk skuespiller og filmregissør.

## Biografi
Hopper ble født i Dodge City, Kansas av Marjorie Mae og Jay Millard Hopper.

Etter andre verdenskrig flyttet familien til Kansas City i Missouri, hvor den unge Hopper deltok på lørdagsundervisning i kunstfag ved Kansas City Art Institute under ledelse av Thomas Hart Benton. Da han var 13 år, flyttet familien videre til San Diego, hvor moren arbeidet som livvaktinstruktør, og faren var sjef for et postkontor. Hopper har fortalt at faren under andre verdenskrig arbeidet for OSS, forløperen til CIA. Hopper gikk på high school ved Helix High School i La Mesa i California, en forstad i San Diego. Det var her han utviklet interesse for teater og skuespill. Han studerte ved Old Globe Theatre i San Diego og ved Actors Studio i New York City (hvor han studerte med Lee Strasberg i fem år). 

Det var under denne perioden Hopper ble venn med skuespilleren Vincent Price, som også ansporet Hoppers interesse for ulike kunstarter. Særlig var han glad i dramaturgier av William Shakespeare.

Dennis Hopper debuterte på film i 1955 og var sterkt påvirket av James Dean som han spilte mot i filmene *[[Rotløs ungdom]]* og *[[Giganten (1956)|Giganten]]*. Han hadde diverse småroller i en rekke filmer, men hadde rykte på seg for å være vanskelig å ha med å gjøre med et krevende temperament. Dette førte til at det var vanskelig for ham å få sentrale filmroller.

Hopper og vennen Peter Fonda skrev, regisserte og spilte hovedrollene i kultfilmen *[[Easy Rider]]* fra 1969. Megasuksessen *Easy Rider* gjorde Hopper ettertraktet i Hollywood.

Privat var Hopper en seriøs fotograf og kunstmaler. Han har hatt en rekke utstillinger og eide en av USAs største private kunstsamlinger.

Hopper var fra 1996 gift med Victoria Duffy, som var hans femte ektefelle. Han fikk høsten 2009 diagnosen prostatakreft. Den 29. mai 2010 døde han i sitt hjem i California.

## Filmografi
### Sentrale roller
* 1955 – Rotløs ungdom
* 1956 – Giganten (1956)
* 1968 – Hang'em High
* 1969 – Jente med mannsmot
* 1969 – *[[Easy Rider]]*
* 1971 – The Last Ride
* 1977 – *The American Friend* 
* 1979 – *[[Apocalypse Now]]*
* 1980 – *[[Out of the Blue]]* 
* 1983 – *Rumble Fish*
* 1983 – *[[Operasjon Omega|The Osterman Weekend]]*
* 1986 – *[[Blue Velvet]]* 
* 1986 – *[[Utfordringen (film)|Hoosiers]]*
* 1990 – Flashback (film)
* 1990 – Backtrack (1990)
* 1991 – *The Indian Runner*
* 1993 – *[[Super Mario Bros. (film)|Super Mario Bros.]]*
* 1993 – *[[True Romance]]* 
* 1994 – *[[Speed]]* 
* 1995 – *[[Waterworld]]*
* 1999 – *[[Edtv]]*
* 2004 – *[[The Last Ride]]*
* 2005 – *[[Land of the Dead]]*
* 2006 – *[[10th & Wolf]]*
* 2007 – *[[Entourage (film)|Entourage]]*
* 2008 – *[[Hell Ride]]*
* 2008 – *[[Sleepwalking]]*
* 2008 – *[[Elegy (film)|Elegy]]*
* 2008 – *[[Swing Vote]]*
* 2010 – Alpha & Omega

### Regi (utvalg)
* 1969 – *[[Easy Rider]]*
* 1988 – *[[Colors]]*
* 1990 – *[[The Hot Spot]]*

## Referanser


## Eksterne lenker
* 
*  
* Dennis Hopper Exhibition History, utstillingshistorie
* Dennis Hopper Before and After, før og etter
Kvadraturen

**Kvadraturen** er en beskrivelse som benyttes på byområder som har kvadratisk utforming. Dette refererer som oftest til Kristian IVs byplanlegging.

* Kvadraturen (Kristiansand)
* Kvadraturen (Kongsberg)
* Kvadraturen (Oslo)
* Kvadraturen (Gjøvik)
Costa Cálida

**Costa Cálida** («Den varme kysten») er det området av den spanske fastlandskysten som strekker seg fra El Mojón i den nordlige delen nær Alicante provinsen til Águilas i sør på grensen til Almería provinsen mot Middelhavet. Navnet brukes hovedsakelig i markedsføringen av turisme.

Dette er et strekk på om lag 250 kilometer og har et mikroklima som gjør at den gjennomsnittlige dagtemperaturen er relativt stabil hele året, uavhengig av årstid, derav navnet «den varme kysten».

Costa Cálida er et yndet feriemål for mange nordmenn og er et av de områder med minst nedbør i Europa med normalt snitt på under 34cm i året, og med dagtemperatur snitt på rundt +25-30 °C på sommeren og +15-20 °C om vinteren. Snøfall om vinteren på Costa Cálida er ekstremt sjeldent, og de ganger det har kommet snø har dette normalt vært borte etter noen timer.

Den nordlige enden av denne kystlinjen inkluderer Mar Menor, en saltvannslagune som er om lag 170km², og med det Europas største. Mar Menor (Det lille havet) er adskilt fra Middelhavet av en 22 kilometer halvøy som heter La Manga. Dette området har vokst fram som en meget populær turistdestinasjon de siste årene.

Viktige kystbyer i regionen er bl.a. Cartagena (en av hovedbasene for det spanske sjøforsvaret) og byen Mazzarón som har en av spanias viktigste fiskehavner.

Hovedflyplasser på Costa Cálida er San Javier (Murcia), Alicante og Almería.

## Referanser


## Eksterne lenker
*
Kløvheim skule

**Kløvheim skule** er en barneskole i Alver kommune i Vestland. Den ligger plassert på Kløve i Eikangervåg og har elever fra Bjørnevoll, Fammestad, Tveitegrend og Gydalen. I 2009 hadde skolen 53 elever og 11 ansatte. Etter endt skole ved Kløvheim fortsetter elevene på Ostereidet ungdomsskule.

Alle som går fra fjerde klasse og opp til syvende, kan begynne som aspirant i skolekorpset. Det har ca. 40 spillende medlemmer, et høyt antall i forhold til den lille bygda og skolen.

## Referanser


## Eksterne lenker
* Kløvheim skulekorps på Facebook
Seks som oss

***Seks som oss*** er en norsk dramaserie som ble sendt på TV 2 fra 2004 til 2007. Serien handlet om tre forskjellige søstre i Oslo og deres samliv med sine ektemenn og kjærester. Disse består av den godt gifte og litt trauste husmoren Karin (Hilde Lyrån), kunstneren Angelica  (spilt av Kjersti Elvik) og den løsaktige og rastløse Solfrid som er yngst (Lisa Tønne). Dramaserien handler om de unge, urbane voksne som jakter på «det perfekte liv». Det ble ikke sendt noen episoder i 2006.

Første sesong ble i snitt sett av , andre av  og tredje av . Det var en klar overvekt av kvinnelige seere.

## Handling
Serien handlet om tre søstre og dere samliv med deres ektemenn og kjærester. Den skildret hverdager fylt av kjærlighet, svik, drømmer og uforglemmelige situasjoner.

Storesøster Karin (Hilde Lyrån) er 40 og gift med Erik (Dennis Storhøi). Sammen har de de to barna Marte (Ellen Bennin Brataas) og Truls (Markus Aarstad) og alle er de bosatt på vestkanten i Oslo. For Karin sin del er hun på vei ut i arbeidslivet etter mange år som husmor, men dette har mannen hennes av og til vanskeligheter med å akseptere.

Angelica (Kjersti Elvik) er 35 år og studerer kunst, bor i sentrum sammen med den svenske terapeuten Carsten (Samuel Fröler). Sammen lever de et godt liv, men hun ønsker seg barn og når man bare blir eldre blir det mer og mer alvorlig. Hennes mann er derimot ikke alltid med på notene og har ikke de samme drømmene som henne.

Solfrid (Lisa Tønne) er 25 år og lillesøsteren av de tre. Hun bor på Tøyen og lever et godt og avslappet liv med sansen for menn. Det er ikke alltid lett for Birger (Glenn Andre Kaada) som er forelsket i henne, å se at hun nesten daglig forsyner seg av nye menn. Birger må pent "bare være en venn" og her oppstår det mange konfrontasjoner.

## Skuespillere
* Hilde Lyrån –  Karin 
* Kjersti Elvik –  Angelica 
* Lisa Tønne –  Solfrid 
* Dennis Storhøi –  Erik 
* Samuel Fröler – Carsten
* Glenn André Kaada – Birger
* Ingar Helge Gimle – Egil
* Henriette Steenstrup – Lotte
* Kirsti Stubø – Pia

Ellers medvirker: 
*Yngvild Støen Grotmol – Alice (medvirker i sesong 3)
*Nicolai Cleve Broch – Aksel (medvirker i sesong 3)
* Evy Kasseth Røsten – Birgitte (medvirker i sesong 3)
* Berte Rommetveit – Lene (medvirker i sesong 2 og 3)
* Ellen Bennin Brataas – Marte 
* Markus Aarstad – Truls
* Ghita Nørby – psykologen (sesong 3)
* Fridtjov Såheim (sesong 1)
* Kyrre Haugen Sydness (sesong 1)
* Kai Remlov (sesong 1)
* Øystein Røger (sesong 1 og 2)
* Line Verndal (sesong 1)
* Bjørn Skagestad (sesong 2 og 3)
* Thea Stabell (sesong 2 og 3)

## Referanser


## Eksterne lenker
*
Vaalserberg

**Vaalserberg** er en 322,7 meter høy ås og det høyeste punktet i den europeiske delen av Nederland. Berget ligger i kommunen Vaals, om lag tre kilometer vest for den tyske byen Aachen, i Limburg-provinsen i sørøstre del av landet. På berget møtes riksgrensene treriksrøys mellom Nederland, Belgia og Tyskland (tysk: *Dreiländerpunkt*; nederlandsk: *Drielandenpunkt*).

Frem til 10. oktober 2010 var Vaalserberg det høyeste punkt i hele Kongeriket Nederlandene, helt til De nederlandske Antiller ble oppløst og Mount Scenery (877 moh.) på Saba ble en del av kongeriket.

Fra 1815 til 1919 var Vaalserberg til og med firerikspunkt med den omstridte regionen Nøytrale Moresnet som fjerde land. Navnet «Viergrenzenweg» til veien som fører opp til berget stammer fra denne tiden. Dette grensepunktet har gjort Vaalserberg til et velkjent turistmål i det ellers flate Nederland med et 34 m høyt tårn (med trapper og heis) på den belgiske siden (nederlandsk: *Boudewijntoren*; fransk: *Tour Baudouin*; tysk: *Balduin-Turm*). Dette gir panoramautsikt til det omkringliggende landskapet 
* Belgia med Gemmenich, Hohes Venn, Herver Land, Kelmis og Plombières
* Tyskland med Aachen og Eifel
* Nederland med Heerlen og Maastricht. 
Tårnets motstykke på hollandsk side er *Wilhelmiatoren* som er mye lavere og bare har trapper. Her finnes også flere restauranter, mat- og drikkeboder, sykkel- og turveier, fornøyelsespark, lekeplass for barn og «Dreiländereck-Labyrint» med hekker, porter og vannfontener. Gjennom Vaalserberg går «Gemmenicher Tunnel», i Belgia kalt for *Botzelaer Tunnel*, en tosporet jernbanetunnel bygget i 1872 for godstogtrafikk mellom Aachen og Liège (Lüttich).
Anglo-Amerika

**Anglo-Amerika** brukes som beskrivelse over delene av Amerika hvor engelsk er hovedspråk eller at det er knyttet opp en historiske og kulturelle bånd til England/Storbritannia eller generelt til De britiske øyer. Anglo-Amerika består blant annet av store deler av USA, Canada, Bermuda og Belize i Nord-Amerika i tillegg til store deler av Karibia. Engelsk er også offisielt språk ved Guyana og Falklandsøyene i Sør-Amerika.

Adjektivet **angloamerikansk** beskriver personer, fenomener eller ting fra det engelskspråklige Nord-Amerika.

## Se også
* Latin-Amerika
* Hispanoamerika
* Iberoamerika
Gulpebolle

**Gulpebolle** eller **uglebolle** er en klump med ufordøyd materiale som er for stort til å gå gjennom fordøyelseskanalen til rovfugler.

Rovfugler spiser ofte små dyr hele. Fordøyelsesprosessen er sterk nok til å løse opp alt nyttbart stoff (næringsstoffer), som går videre gjennom tarmkanalen og blir tatt opp i kroppen. Resten, vanligvis større bein, hud, hår, fjær og lignende blir liggende i magesekken til det har dannet seg en passe stor klump (gulpebolke). Deretter blir denne gulpet ut gjennom munnhulen.

Fugleforskere finner ofte innholdet interessant, siden det forteller mye om næringsgrunnlag og matvaner hos fuglene. For pattedyrforskere er gulpebollene en viktig kilde til kunnskap om hvilke småpattedyr som finnes i et område.
Fylkesvei 31 (Telemark)

**Fylkesvei 31 i Telemark** gikk mellom Luksefjell og Borgestad i Skien kommune.

Traséer: Borgestad – Ivar Aasens Gate i Skien 7,9&nbsp;km, Siljanvegen i Skien – Luksefjell 25,1&nbsp;km.

2019 ble veien erstattet av fylkesvei 3270 og fylkesvei 3280.

## Kommuner og knutepunkter

* Minde bru (over Fjellvatnet, 23 m)
* Mo bru (Moelva, 24 m)

## Referanser


## Eksterne lenker
* Vegvesenets vegkart
The Teddy Bears

**The Teddy Bears** er kanskje mest kjent for å være Phil Spectors første band. Han dannet dette bandet i 1958 i en alder av 17 år sammen med tre high school-venner, Marshall Lieb, Harvey Goldstein, og Annette Kleinbard. 

Spector skrev musikken og spilte gitar og var en av tre vokalister. Spector klarte å skaffe penger til to timers studioleie og med Spector som produsent spilte de inn «Don't You Worry My Little Pet». Dette hjalp dem med å få en kontrakt med det lille selskapet *Era Records*. I neste studiosession spilte de inn sangen «To Know Him Is to Love Him», skrevet av Spector inspirert av innskriften på farens grav. Sangen gikk til topp på *[[Billboard]]* hitliste i tre uker og solgte 5 millioner eksemplarer. For en produksjonskostnad på USD 75 hadde tenåringen Spector skrevet, arrangert, spilt, sunget og produsert en listetopp i USA.

Etter denne suksessen spilte de inn singelen «I Don't Need You Anymore», men denne nådde ikke høyere enn 91.-plass, mens B-siden «Oh Why» fikk bare en 98.-plass. Etter å ha gitt ut albumet *The Teddy Bears Sing!* oppløste Spector gruppen i 1959.

## Eksterne lenker
* 
* The Teddy Bears på All Music
* Promotionfilm av The Teddy Bears synger To Know Him is to Love Him. 17 år gamle Phil Spector til høyre med gitar
Kykeon

**Kykeon** (gresk: κυκεών, fra κυκάω, «å røre, blande, mikse») var en drikk i antikkens Hellas, laget av vann og bygg med ulike tilsetninger.

Den kunne tilsettes vin og raspet ost. Det antas at kykeon vanligvis viser til et brygg med psykoaktive stoffer, som i de eleusinske mysterier. Her ble den rituelle tredagers fasten brutt ved å drikke kykeon. Det antas at drikken fremkalte hallusinasjoner som ved inntak av LSD, etter tilsetning av meldrøye (*ergot*) som i regnfulle somre kan infisere byggkornet som kykeon-drikken var basert på.

Homer omtaler kykeon. I *[[Iliaden]]* beskrives drikken som bestående av vin, bygg og raspet geitost. I *[[Odysseen]]* rører trollkvinnen Kirke honning i, før hun tilsetter sin trylledrikk. I den homeriske hymnen til Demeter avslår gudinnen rødvin, men ber om kykeon av vann, mel og mynte.

Drikken kan ha motvirket forstoppelse, for i Aristofanes' *Fred* anbefaler Hermes helten å drikke kykeon etter at han har spist for mye frukt og nøtter.

Kykeon ble regnet som en drikk for bønder og simple folk. Theofrastos skildrer en bonde som kommer ravende inn i Athens folkeforsamling, full på kykeon.

## Referanser
Fylkesvei 51 (Telemark)

**Fylkesvei 51 i Telemark** går mellom Klovholt og Rødmyrberget i Skien kommune.

Den kommunale veien mellom Rødmyrberget og Askedalen var tidligere del av Fv51, tilsammen 6,3 km.

2019 ble veien erstattet av fylkesvei 3294 og fylkesvei 3296.

## Kommuner og knutepunkter

* Ulefossvegen fra Klovholt mot  Menstadbrua, og mot  Ulefoss i Nome
* Voldsvegen fra Solum mot  Rambekk, felles trasé til Brusdalsbekken

* Voldsvegen fra Brusdalsbekken til   

*Kv Trommedalsvegen fra Rødmyrberget til  Askedalen

## Referanser


## Eksterne lenker
* Vegvesenets vegkart
Tusse

**Tusse** eller **tuss**, i flertall  **tusser**, er i mange norske bygder navn på noen av de vanligste overnaturlige vesnene eller vettene i norsk folketradisjon, nemlig huldrefolket, også kalt «de underbuans» eller «underjordiske». Norrønt *þurs* eller *þuss* betyr «troll».

Tussene har et liv som gjenspeiler menneskenes skikker. Mennene, kalt «huldrekaller», «tusseladder» og annet, blir i folketroen ofte framstilt som kortvokste, grå- eller blåkledte gubber, mens huldrene blir skildret som vakre kvinner med kuhale og innhul rygg. Tussene bor under jorda, men gjerne nær mennesker i tilknytning til gårder og særlig setre. Mange sagn forteller om samkvem med mennesker, ofte til gjensidig nytte.

Mens tussene var hedenske i resten av landet, ble de ansett som «kristnet» i Setesdal, der det lokale synet på tusser var at de gikk i kirke, at de bygget kirker og hadde egne prester. De hadde samme opphav som mennesker, selv om tussetradisjonene i Setesdal var blandet sammen med overleveringer om huldrer og underjordiske i resten av landet. «Tussehaugene» lot seg lett identifisere som gamle gravhauger, og på lørdager ble det i Setesdal ofret øl, lefse og førstegrøde til tusser og vetter. Begge grupper ble regnet som skytsånder som rådet for hjemmets trivsel og velferd, mye som romernes *[[lares]]*. 

Mens man ennå drev med seterdrift, var det god skikk å banke på seterdøra ved ankomst for sesongen og spørre om man fikk bo der den sommeren. Gjorde man ikke det, kunne huldrefolket hevne seg ved å gjøre buskap syk, eller gjøre ugagn og hærverk på gods og gård.

Det kunne være nødvendig å lure tussene. Budeier kunne skjære hull i melkebøtten og sette en «dvergnagle», dvs. en propp av gjennomsiktig «dvergstein» (bergkrystall), i hullet. Tussen trodde hullet var åpent, og at melken ville renne ut. Da tok han seg ikke bryet med å hindre budeien i melkingen hennes.

## Referanser


## Se også
* Hulderfolk, de underjordiske
* Gårdsnisse, gardvord, haugbonde
* Vette
* Fakse-Brokke
Fylkesvei 3306

**Fylkesvei 3306** går mellom Kubru og Stavdal i Skien kommune.

Frem til 2019 hadde veien betegnelsen fylkesvei 58 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Blåveisslekta

* blåveis
* *[[Hepatica acutiloba]]*
* *[[Hepatica americana]]*
* *[[Hepatica transsilvanica]]*

**Blåveisslekta** (*Hepatica*) er en gruppe stauder i soleiefamilien. Plantene er viltvoksende i nordlige deler av Europa, Asia og nord i Nord-Amerika.

Linné førte disse plantene til symreslekta (*Anemone*), men slekta *Hepatica* ble opprettet allerede midt på 1700-tallet.

Det fins mellom fire og ti arter i slekta, avhengig av hvordan arter avgrenses. I Norge finnes en art: blåveis, *Hepatica nobilis*.

## Eksterne lenker
*
The Righteous Brothers

**The Righteous Brothers** er en duo som ble startet i 1963 av Bill Medley (baryton) (født 19. september 1940 i Santa Ana) og Bobby Hatfield (tenor) (født 10. august 1940 i Beaver Dam i Wisconsin, oppvokst i California, død 5. november 2003). 

Gruppen startet i 1962 i California som en gruppe med fem medlemmer med navnet **The Paramours**. Når gruppen etter hvert ble en duo tok de navnet The Righteous Brothers og regnes å være et eksempel på det som kalles «blue-eyed soul» (hvite musikere som fremfører soul inspirert av svarte musikere). Sangerne er ikke brødre som navnet skulle tilsi. Deres største suksess var i 1965 med sangen «You've Lost That Lovin' Feelin'», produsert av Phil Spector. De hadde også suksess med sangene «Just Once in My Life», «Unchained Melody» og «Ebb Tide» fra samme år, og «(You're My) Soul and Inspiration» fra året etter, også disse produsert av Spector.

Fra slutten av 1960-tallet skilte de to sangerne lag, men hadde ikke særlig suksess alene. I perioden 1968–1971 steppet Jimmy Walker inn for Bill Medley. Walker døde i2020. De opprinnelige medlemmene (Bobby Hatfield og Jimmy Walker) gjenopptok samarbeidet i 1974 og fortsatte sammen til Hatfield døde i 2003.

I 2003 ble de innvalgt i Rock and Roll Hall of Fame.

The Righteous Brothers gjenoppstod 2016, der Bucky Heard erstattet Bobby Hatfield.

## Diskografi

**Studioalbum**
* 1963: *Right Now!*
* 1964: *Some Blue-Eyed Soul*
* 1965: *This Is New!*
* 1965: *You've Lost That Lovin' Feelin' *
* 1965: *Just Once in My Life...*
* 1965: *Back to Back*
* 1966: *Soul & Inspiration* (US Gold)
* 1966: *Go Ahead and Cry*
* 1967: *Sayin' Somethin' *
* 1967: *Souled Out*
* 1968: *One for the Road*
* 1969: *Re-Birth* (med Bobby Hatfield og Jimmy Walker)
* 1974: *Give It to the People*
* 1975: *Sons of Mrs. Righteous*
* 2016: *The Righteous Brothers* (med Bill Medley and Bucky Heard)

**Singler (topp 10 på Billboard Hot 100)**
* 1964: «You’ve Lost That Lovin’ Feelin’» / «There's a Woman» (nr. 1)
* 1965: «Just Once in My Life» / «The Blues» (nr. 9)
* 1965: «Unchained Melody» / «Hung on You» (nr. 4)
* 1965: «Ebb Tide» / «(I Love You) For Sentimental Reasons» (nr. 5)
* 1966: «(You're My) Soul and Inspiration» / «B-Side Blues» (nr. 1)
* 1974: «Rock and Roll Heaven» / «I Just Wanna Be Me» (nr. 3)

**Samlingsalbum**
* 1967: *The Righteous Brothers Greatest Hits*
* 1969: *Greatest Hits Vol. 2*
* 1982: *You've Love That Lovin' Feelin' * (utgitt i Australia)
* 1987: *Soul & Inspiration* (utgitt i Australia)
* 1989: *The Anthology 1962–1974*
* 1990: *Unchained Melody – Best Of The Righteous Brothers*
* 1990: *The Very Best Of Righteous Brothers*

## Referanser


## Eksterne lenker
* 
* 
*  Righteous Brothers synger «You Lost That Lovin' Feelin'»
* Righteous Brothers synger «Unchained Melody»